b'\n_START_ARTICLE_\nSkagen Bamsemuseum\n_START_SECTION_\nS\xc3\xa6rudstillinger\n_START_PARAGRAPH_\nHvert \xc3\xa5r i december udstiller Bamsemuseet p\xc3\xa5 ARoS Kunstmuseum i \xc3\x85rhus. Som regel er det en fortolkning af den skiftende udstilling p\xc3\xa5 ARoS og Bamsemuseet har s\xc3\xa5ledes lavet f\xc3\xb8lgende udstillinger i b\xc3\xb8rneafsnittet i kronologisk r\xc3\xa6kkef\xc3\xb8lge fra 2005 til i dag: H.C. Andersens eventyr, Mariko Mori, Cosmic Bears, Sociale b\xc3\xa6nke (Jeppe Hein), How to hunt, Regnbue, Edvard Munch og Pas de deux Royal._NEWLINE_Bamsemuseet har ydermere udstillet p\xc3\xa5 Kunsten i Aalborg, Gallerie Rasmus i Odense samt i Skagen.\n_START_SECTION_\nStakkels bamse\n_START_PARAGRAPH_\nI 2003 lavede Bj\xc3\xb8rn N\xc3\xb8rgaard (kunstner, billedhugger og formand for Foreningen for Bamsemuseets Venner) Stakkels bamse (Poor Teddy Bear) i gips til fordel for aidsramte b\xc3\xb8rn. Efter en r\xc3\xa6kke udstillinger k\xc3\xb8bte Skagen Bamsemuseum Stakkels bamse og har den nu udstillet i Skagen.\n_START_SECTION_\nLykkebj\xc3\xb8rn\n_START_PARAGRAPH_\nI 2005 bad Skagen Bamsemuseum Bj\xc3\xb8rn N\xc3\xb8rgaard om at lave en "Lykkebj\xc3\xb8rn", og da han d. 21. december fremviste han sin f\xc3\xb8rste skitse for b\xc3\xb8rn og personale ved Skejby Sygehus, kunne han fort\xc3\xa6lle f\xc3\xb8lgende: "Bamsen har fire hjerter, deraf to i panden, for bamser t\xc3\xa6nker med hjertet og man kan ikke f\xc3\xa5 for meget k\xc3\xa6rlighed." _NEWLINE_Lykkebj\xc3\xb8rnen blev lanceret i 2005, som en bl\xc3\xb8d bamse som blev solgt til fordel for kr\xc3\xa6ftsyge b\xc3\xb8rn p\xc3\xa5 Skejby Sygehus. Sidenhen indvilligede N\xc3\xb8rgaard i at lave en Lykkebj\xc3\xb8rn-skulptur til at st\xc3\xa5 p\xc3\xa5 kr\xc3\xa6ftafdelingen for b\xc3\xb8rn p\xc3\xa5 Skejby Sygehus (A20)._NEWLINE_Den 21. december 2005 kunne Bj\xc3\xb8rn N\xc3\xb8rgaard fremvise sin skitse af Lykkebj\xc3\xb8rnen p\xc3\xa5 ARoS, hvor Bamsemuseet for f\xc3\xb8rste gang havde f\xc3\xa5et lov at udstille. 20 sm\xc3\xa5 Lykkebj\xc3\xb8rne blev lavet i alt, hvoraf nr. 1 blev givet til afdeling A20. I sommeren 2013 blev 19 sm\xc3\xa5 Lykkebj\xc3\xb8rne i bronze sat til salg til fordel for kr\xc3\xa6ftsyge b\xc3\xb8rn p\xc3\xa5 Skejby Sygehus afd. A20. 1. August blev der afholdt fernisering af Lykkebj\xc3\xb8rnen p\xc3\xa5 Skagen Bamsemuseum, hvor bl.a. N\xc3\xb8rgaard, Else Marie Bukdahl (n\xc3\xa6stformand for Bamsemuseets venner) og Elsebeth Gerner Nielsen deltog._NEWLINE_I 2010 modtog Skagen Bamsemuseum sangeren Ren\xc3\xa9 Dif, som gik fra K\xc3\xb8benhavn til Skagen for at samle penge ind til kr\xc3\xa6ftsyge b\xc3\xb8rn. Han fik i den anledning overrakt en Lykkebj\xc3\xb8rn.'